Një artizan gjen pasionin e jetës tek prodhimet e lëkurës
Doc Stone la punën si infermier për të realizuar ëndrrën e tij
Në qytetin Frederik të Merilendit, Wheeler Stone, që njihet më shumë me emrin Doc Stone, po jeton ëndrrën e tij. Ai krijon kostume dhe artikuj të tjerë prej lëkure, për njerëz të cilëve u pëlqen të vishen si personazhe filmash. Ai krijon gjithashtu produkte lëkure për jetën e përditshme. Siç njofton korrespondentja Faiza Elmasry falë internetit, krijimet e tij po gjejnë një treg në rritje. Doc Stone punon në studion e tij për orë të tëra, pa u lodhur ose mërzitur. Ai e konsideron krijimin e sendeve prej lëkure më shumë si zbavitje sesa si punë. Rreth tre vjet më pare, ai la punën si infermier urgjence për t’iu përkushtuar prodhimeve të lëkurës. Duke iu përkushtuar me kohë të plotë prodhimeve të lëkurës, Stone pati mundësinë të shprehte pasionin e tij për një estetikë dhe stil të një periudhe të veçantë. Inger Talbot, një artiste që frymëzohet nga ky lloj stili, vishet si Xena, një personazh që fillimisht u shfaq në serialin televiziv të viteve 1990 “Xena: Princesha luftëtare”. Artisti Stone e ndihmon atë me pjesën tjetër të kostumit. Procesi i punën me lëkurë është i njëjti qoftë me prodhime ttë një kohe të shkuar, qoftë me ato bashkëkohore. Fillon me dizenjimin. Hapi tjetër është ngjyrosja. Si me çdo aspect tjetër të procesit, Stone ka zhvilluar stilin e tij. Ai krenohet pasi është një artist që e ka mësuar zejen e tij, krejtësisht në mënyrë të pavarur. Pastaj i qep pjesët me njëra-tjetrën dhe e kthen krijimin e tij në realitet. Së fundmi ai ka hapur një dyqan në internet ku shet disa objekte luksoze të bëra me dorë. Artisti i lëkurës, Doc Stone, thotë se kjo është arsyeja që prodhimet e tij kanë një frymë dhe personalitet krejt të veçantë dhe i sjell një kënaqësi që nuk do ta kishte gjetur kurrë në një punë tjetër.